རྩོམ་པ་པོའི་མིང་འགོད་དབང་ཆ་དང་བཟོ་བཅོས་དབང་ཆ།བརྩམས་ཆོས་ཚ་ཚང་ལ་སྲུང་སྐྱོང་བྱེད་པའི་དབང་ཆ་བཅས་ཀྱི་སྲུང་སྐྱོང་དུས་ཡུན་ལ་ཚད་བཀག་མེད།མི་སྒེར་གྱིས་སློབ་སྦྱོང་དང་ཞིབ་འཇུག།རོལ་མྱོང་བྱེད་པའམ།དཔེ་ཁང་དང་ཡིག་ཚང།དྲན་གསོ་ཁང་།དངོས་མང་བཤམས་སྟོན་ཁང་།མཛེས་རྩལ་ཁང་སོགས་སུ་བཤམས་སྟོན་ནམ་པར་གཞི་ཉར་ཚགས་བྱེད་པ།ཡང་ན་བཏོན་ཟིན་པའི་བརྩམས་ཆོས་གང་ཞིག་ལོང་ཡིག་ཏུ་པར་བསྐྲུན་བྱེད་པ་བཅས་ཀྱི་ཆེད་དུ་བརྩམས་ཆོས་སྤྱོད་སྐབས་བརྩམས་ཆོས་བདག་དབང་ཡོད་མཁན་གྱི་ཆོག་མཆན་འགོད་མི་དགོས་ཤིང་བརྩམས་ཆོས་བདག་དབང་ཡོད་མཁན་ལ་གླ་ཆ་ཡང་སྤྲོད་མི་དགོས།འོན་ཀྱང་རྩོམ་པ་པོའི་རུས་མིང་དང་བརྩམས་ཆོས་ཀྱི་མིང་གསལ་པོ་སྟོན་དགོས་པ་མ་ཟད།བརྩམས་ཆོས་བདག་དབང་ཡོད་མཁན་གྱི་ཁྲིམས་འདི་ཉིད་དང་མཐུན་པའི་ཁེ་དབང་གཞན་དག་ལ་གནོད་སྐྱེལ་མི་རུང་།